section_heading: Poslije rata
paragraph_text: Nakon završetka rata Eugen je protjeran iz Austrije sukladno zakonu koji je zabranjivao svim pripadnicima obitelji Habsburg boravak u Austriji. Nastanio se u Švicarskoj gdje je živio najprije u Luzernu, te nakon toga u Baselu. Godine 1934. dopušten mu je povratak u Austriju, te se nastanio u samostanu teutonskog reda u Gumpoldskirchenu u blizini Beča. Iako nije vjerovao u restauraciju monarhije, sudjelovao je u monarhističkim skupovima i sastancima veteranskih udruga. Nakon Anschlussa Eugen je iznajmio kuću u Hietzingu u kojoj je živio tijekom Drugog svjetskog rata. Pred kraj rata prebjegao je u Tirol gdje su mu francuske okupacijske snage osigurale boravak u vili u Iglsu.thumb|180px|Spomenik Eugenu Austrijskom u [[Innsbrucku]]